**H O T Ă R Â R E**

**privind** **aprobarea unor măsuri referitoare la concesionarea spațiilor medicale în care se desfășoară activitate medicală și activitate medicală conexă**

Consiliul Județean Cluj întrunit în ședința ordinară;

Având în vedere Proiectul de hotărâre înregistrat cu nr. 163 din 13.10.2021 privind aprobarea unor măsuri referitoare la concesionarea spațiilor medicale în care se desfășoară activitate medicală și activitate medicală conexă propus de Preşedintele Consiliului Judeţean Cluj - domnul Alin Tișe, care este însoţit de Referatul de aprobare cu nr. 35598 din 04.10.2021, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 35598 din 04.10.2021 şi Avizul cu nr. 35598 din 21.10.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* pct. 9 din Decizia Curții de Conturi a României-Camera de Conturi Cluj- cu nr. 22 din 26.07.2021;
* adresa Consiliului Județean Cluj nr. 32625 din 08.09.2021;

Luând în considerare prevederile:

* Legii privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140 șli ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și d), alin. (4) lit. b) și alin. (5) lit. c), ale art. 325, ale art. 334 și ale art. 347 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Hotărârii Guvernului nr. 884/2004 privind concesionarea unor spații cu destinația de cabinete medicale, cu modificările și completările ulterioare;
* Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;Guvernului
* Ordinului comun al Ministrului Sănătății și al Ministrului Administrației și Internelor nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ș t e:**

**Art. 1.** Se aprobă modificarea contractelor de concesiune a spațiilor medicale în care se desfășoară activitate medicală și conexă activității medicale, conform prevederilor Actului adițional cuprins în **anexa** care face parte integrantă din prezenta hotărâre.

**Art. 2.** Se mandatează Președintele Consiliului Județean Cluj, domnul Alin Tișe, ca în numele și pentru Consiliul Județean Cluj, să semneze actele adiționale la contractele de concesiune precizate la art. 1.

**Art. 3.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. 4.** Prezenta hotărâre se comunică Direcției Juridice, concesionarilor spațiilor precizate la art. 1, precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 163 din 28 octombrie 2021**

*Prezenta hotărâre a fost adoptată cu 34 de voturi “pentru”, fiind astfel respectate prevederile legale privind majoritatea de voturi necesară.*